Az élősertés exportja 9,5 százalékkal csökkent

A KSH adatai szerint Magyarország élősertés-kivitele 9,5 százalékkal csökkent (19,9 ezer tonna) 2023 január–augusztusában a 2022. január–augusztusi mennyiséghez viszonyítva. Az élősertés-behozatal 11 százalékkal 49,2 ezer tonnára nőtt a megfigyelt időszakban. A nemzetközi piacon értékesített sertéshús mennyisége 12,5 százalékkal csökkent (94,3 ezer tonna), ugyanakkor értéke közel 11 százalékkal nőtt a megfigyelt időszakban. A sertéshúsimport volumene 12 százalékkal (92 ezer tonna) esett vissza, míg értéke 26 százalékkal volt több.

Az AKI PÁIR adatai szerint a hazai termelésű vágósertés termelői ára áfa és szállítási költség nélkül 845 forint/kilogramm hasított meleg súly volt 2023 októberében, ami 1,6 százalékos emelkedést jelentett az egy évvel korábbi átlagárhoz képest. A darabolt sertéshús (karaj, tarja, comb) feldolgozói értékesítési ára 1,5 százalékkal volt magasabb ugyanebben az összehasonlításban. A KSH adatai szerint a rövidkaraj fogyasztói ára 8 százalékkal, a sertéscombé 20 százalékkal nőtt ugyanekkor.

További információk e témában az Agrárpiaci jelentések – Élő állat és hús című kiadványunkban olvashatók, mely innen érhető el: 22. szám.

Sajtókapcsolat:

* +36 1 217 1011
* aki@aki.gov.hu

|  |  |
| --- | --- |
|  | © Agrárközgazdasági Intézet |

Eredeti tartalom: Agrárközgazdasági Intézet

Továbbította: Helló Sajtó! Üzleti Sajtószolgálat

Ez a sajtóközlemény a következő linken érhető el:https://hellosajto.hu/8467/az-elosertes-exportja-95-szazalekkal-csokkent/